**Adiacent**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mizeria şi luxul adesea sunt expuse

În vǎzul lumii goale, cǎ alfel nu-i de bine,

Dar nu cobor la norme de alţii contrapuse

Obişnuinţei mele să fac ce se cuvine.

Pentru o stare bunǎ îmi scormonesc în minte

Şi vorbe potrivite taifasului salon,

Privire îngrijită, sigiliu pe cuvinte,

Angoase camuflate într-un discurs cazon

Apoi mă-ntreb, în fine, sunt personaj potent,

La fericirea lumii să am, de vreau, intrare?

Că sunt un ins capabil şi chiar adiacent

La omul foarte simplu cu fricǎ de blazare.